Lloc: seu del carrer Tapineria, 10, 4a planta Data: 26 d'octubre de 2016
Aprovació de l'acta de la sessió anterior.
Proposta de resolució de finalització de la Reclamació 147/2016 per desistiment.
Proposta de resolució d'estimació parcial de la Reclamació 206/2016.
Proposta de resolució d'estimació parcial de la Reclamació 207/2016.
Proposta de resolució d'estimació parcial de la Reclamació 208/2016.
Proposta de resolució d'estimació parcial de la Reclamació 209/2016.
Proposta de resolució de finalització de les Reclamacions 212/2016, 213/2016 i 217/2016 per satisfacció extemporània.
Proposta de resolució d'estimació parcial de la Reclamació 229/2016.
Proposta de resolució d'estimació parcial de la Reclamació 231/2016.
Proposta de resolució de desestimació de la Reclamació 233/2016.
Proposta de resolució d'inadmissió de les Reclamacions 243/2016 i 244/2016.
Proposta de resolució de finalització de la Reclamació 255/2016 per estimació extemporània.
Proposta de resolució d'inadmissió de la Reclamació 279/2016.
Proposta de dictamen núm. 6/2016 sobre la consulta general sobre entrada en vigor i referència temporal de les obligacions de publicitat activa i necessitat d'elaborar la informació sol·licitada.
La presidenta obre la sessió, pregunta si tots els membres han pogut consultar l'acta de la sessió del Ple anterior, corresponent al dia 19 d'octubre de 2016.
No es formula cap esmena al text de la proposta d'acta.
S'analitza el compliment dels requisits d'admissibilitat de les noves reclamacions que han entrat a la Comissió amb els números que van des del 293/2016 fins el 338/2016.
Es valora l'admissió a tràmit de la Reclamació 331/2016, 336/2016 i 338/2016 i la necessitat d'esmenar o demanar informació addicional en relació amb les Reclamacions corresponents als números 295/2016, 333/2016, 334/2016 i 335/2016.
Es comenta per part del ponent de la Resolució, el senyor Oriol Mir, els problemes que presenta l'execució de l'expedient 69/2016 perquè encara no ha estat lliurada a la persona reclamant la informació sol·licitada mentre que el Registre Civil havia confirmat el lliurament de la informació que condicionava l'execució per part de l'Arxiu Comarcal del Baix Empordà.
Així mateix, el senyor Oriol Mir, manifesta les dificultats que presenta la tramitació del procediment de reclamació 176/2016 en relació amb la pràctica del tràmit de trasllat a tercers afectats i que s'impulsarà la seva realització durant aquesta setmana.
Es reitera la necessitat que es doni trasllat als tercers afectats tant de la reclamació que va ser interposada, com de les al·legacions formulades per la representació de la persona reclamant en el marc del procediment davant de la GAIP.
En relació amb l'execució de la Resolució relativa a la Reclamació 19/2016, la presidenta, la senyora Elisabet Samarra, exposa que ha parlat amb la directora de l'Autoritat Catalana de Protecció de Dades, la senyora Maria Àngels Barbarà, i que li ha indicat que emetran una resposta formal al tràmit de trasllat de les Resolucions de la Comissió que es va dur a terme en la fase d'execució i de resolució dels recursos de reposició i al·legacions.
Respecte el mateix expedient, s'informa que s'ha rebut l'escrit presentat al Tribunal Superior de Justícia de Catalunya pel qual els recurrents sol·liciten la mesura cautelar i la mesura cautelar sumaríssima de suspensió de l'execució de la Resolució de la Comissió.
En relació amb la consulta plantejada per Infraestuctures.cat relativa a si els advocats han d'identificar els clients en nom dels quals formulin les sol·licituds d'accés a informació pública, s'ha respost amb un escrit elaborat pel senyor Oriol Mir en què s'explica perquè no es pot exigir aquesta identificació i on es remet al pronunciament de la Comissió en el Dictamen 5/2016, aprovat el 13 d'octubre de 2016.
Proposta de resolució de finalització de la Reclamació 147/2016 per desistiment
El ponent de la Proposta de resolució, el senyor Josep Mir, descriu les particularitats de tramitació que ha presentat aquesta reclamació que finalitza amb el desistiment exprés de la persona reclamant, tenint en compte les respostes que ha rebut de l'Ajuntament de Callús i que el duu a considerar innecessari que no es celebri la mediació que havia sol·licitat inicialment i al desistiment del procediment de reclamació.
La senyora Elisabet Samarra formula consideracions sobre el supòsit plantejat que és objecte de debat entre els membres del Ple.
Proposta de resolució d'estimació parcial de la Reclamació 206/2016
El senyor Josep Mir, ponent d'aquesta Proposta de resolució i de la resta d'expedients que la mateixa persona reclamant ha presentat amb la mateixa pretensió d'accés a informació pública relativa a retribucions de càrrecs directius de diferents entitats sanitàries exposa els principals elements que aquests casos plantegen.
S'analitzen de forma conjunta les Reclamacions 206/2016, 207/2016, 208/2016, 209/2016, 229/2016, 231/2016 i 233/2016.
L'únic expedient que presenta particularitats és el relatiu a la Reclamació 233/2016 que és objecte de desestimació perquè la informació lliurada en la fase de sol·licitud es considera completa com a resposta.
També presenta la particularitat que l'entitat respecte de la qual es demanen les retribucions del personal directiu és una Agrupació Europea de Cooperació Territorial Hospital de la Cerdanya i Servei Català de la Salut.
El senyor Oriol Mir formula observacions als textos de les propostes de resolució, majoritàriament coincidents entre ells, que són tingudes en compte pel ponent per a l'elaboració final dels textos.
Proposta de resolució d'estimació parcial de la Reclamació 207/2016
Proposta de resolució d'estimació parcial de la Reclamació 208/2016
Proposta de resolució d'estimació parcial de la Reclamació 209/2016
Proposta de resolució de finalització de les Reclamacions 212/2016, 213/2016 i 217/2016 per satisfacció extemporània
El ponent de la Proposta de resolució, el senyor Oriol Mir, exposa els elements més destacats de la tramitació que aquests supòsits han plantejat.
Aquestes Reclamacions finalitzen per satisfacció extemporània perquè la informació ha estat lliurada a la persona reclamant durant el procediment de reclamació, sense que fos necessari celebrar la mediació que havia estat inicialment sol·licitada.
Proposta de resolució d'estimació parcial de la Reclamació 229/2016
Proposta de resolució d'estimació parcial de la Reclamació 231/2016
Proposta de resolució de desestimació de la Reclamació 233/2016
Proposta de resolució d'inadmissió de les Reclamacions 243/2016 i 244/2016
El ponent de la Proposta de resolució, el senyor Manuel Ibarz, assenyala la motivació que dóna lloc a la inadmissió de la Reclamació 243/2016.
La Reclamació 244/2016 s'inadmet per ser de contingut idèntic a la 243/2016 i per tant, per reiteració de la reclamació formulada.
Es presenten observacions al text proposat per la senyora Elisabet Samarra, que serà novament presentat al Ple de la setmana que ve pel ponent.
Proposta de resolució de finalització de la Reclamació 255/2016 per estimació extemporània
El ponent d'aquesta Proposta de resolució, el senyor Manuel Ibarz, relaciona els tràmits que s'han dut a terme durant el procediment de reclamació.
La presidenta, la senyora Elisabet Samarra, formula observacions al text que seran recollides pel ponent, a l'hora d'elaborar el text definitiu de la Proposta de resolució, que queda pendent d'aprovació per al Ple de la setmana vinent.
Proposta de resolució d'inadmissió de la Reclamació 279/2016
La ponent de la Proposta de resolució, la senyora Elisabet Samarra, exposa el supòsit que es presenta en aquesta Reclamació i la motivació per a inadmetre la Resolució, que és compartida per la resta de membres de la Comissió.
Proposta de dictamen núm. 6/2016 sobre la consulta general sobre entrada en vigor i referència temporal de les obligacions de publicitat activa i necessitat d'elaborar la informació sol·licitada
El senyor Josep Mir, ponent de la proposta de dictamen, exposa els termes concretes de la consulta plantejada per part de l'Àrea Metropolitana de Barcelona (AMB).
Es formulen algunes observacions per part del senyor Oriol Mir sobre el text de la Proposta de dictamen que seran tingudes en compte pel ponent en l'elaboració del text definitiu del dictamen.
La presidenta de la Comissió, la senyora Elisabet Samarra, informa sobre el contingut de la reunió que va tenir lloc el dilluns dia 24 d'octubre de 2016 convocada pel Consejo de Transparencia y Buen Gobierno i en destaca l'adopció d'un criteri interpretatiu conjunt subscrit pel Consejo i l'Agencia Española de Protección de Datos i el debat sobre la tramitació que s'hauria de donar a les reclamacions que s'adrecen al Consejo però que són competència dels òrgans homòlegs autonòmics.
La presidenta informa també del contingut de la reunió que va tenir lloc el dimarts dia 25 d'octubre amb el secretari de Transparència, el senyor Jordi Foz, la directora general de Transparència, Dades Obertes i Qualitat Democràtica, la senyora Núria Espuny i la senyora Lorena Elvira, responsable de l'àmbit jurídic a la Direcció General esmentada sobre els continguts analitzats a la Comissió Interdepartamental de Transparència i Bon Govern que incideixen en matèria de dret d'accés o que traslladen elements doctrinal de les resolucions dictades per la Comissió.
El vicepresident de la Comissió, el senyor Oriol Mir informa del contingut de la seva intervenció com a ponent en la Jornada sobre Transparència i Bon Govern organitzada per la Universitat Jaume I a Castelló, el dia 20 d'octubre, relativa als aspectes destacats de la doctrina establerta per la Comissió en els seus primers mesos d'activitat.
La senyora Elisabet Samarra informa també a la resta de membres del Ple que s'està organitzant amb el Síndic de Greuges la data de signatura del conveni de col·laboració i que des d'aquesta institució han fet arribar el seu posicionament respecte l'accés a la informació relativa als resultats i qualificacions dels centres educatius i en general sobre la informació relativa al sistema educatiu.
En darrer terme, s'informa que s'està tramitant el conveni específic amb la Universitat de Barcelona a fi de poder incorporar en pràctiques extracurriculars l'estudiant del Màster d'Anàlisi Polític i Assessoria Institucional, la senyora Georgina Serrano, per al proper 7 de novembre de 2016.
S'aprova per unanimitat l'acta del Ple del dia 19 d'octubre de 2016.
S'aprova per unanimitat l'admissió a tràmit de les Reclamacions 331/2016, 336/2016 i 338/2016.
S'aprova per unanimitat la Resolució de finalització de la Reclamació 147/2016 per desistiment.
S'aproven per unanimitat les Resolucions d'estimació parcial de les Reclamacions 206/2016, 207/2016, 208/2016, 209/2016, 229/2016, 231/2016, un cop introduïdes les esmenes acordades.
S'aprova per unanimitat la Resolució de desestimació de la Reclamació 233/2016, un cop introduïdes les esmenes acordades.
S'aprova per unanimitat la Resolució de finalització de les Reclamacions 212/2016, 213/2016 i 217/2016, per satisfacció extemporània.
S'aprova per unanimitat la Resolució d'inadmissió de la Reclamació 279/2016.
S'aprova per unanimitat el Dictamen relatiu a la Consulta general sobre entrada en vigor i referència temporal de les obligacions de publicitat activa i necessitat d'elaborar la informació sollicitada, un cop introduïdes les esmenes aprovades.
La presidenta, aixeca la sessió de la qual, com a secretària, estenc aquesta acta.